**2021-22. évi rövidpályás gyorskorcsolya   
olimpiai válogatott keretbe kerülési verseny**



**Budapest**

**2021. szeptember 25-26.**

**VERSENYKIÍRÁS**

1. **A verseny szervezője:** Magyar Országos Korcsolyázó Szövetség (MOKSZ)

A MOKSZ fenntartja a jogot a helyszín, az időpont és a program megváltoztatására.

A versenyre történő jelentkezéssel Versenyző tudomásul veszi, hogy a MOKSZ a mindenkori egészségügyi előírásoknak és kormányzati rendeleteknek megfelelően zárt kapus versenyként bonyolítja le a versenyt. MOKSZ egyoldalúan jogosult akként dönteni, hogy a jelen versenyt nem rendezi meg vagy limitálja a résztvevő versenyzők létszámát, amennyiben a pandémiás helyzet miatt, illetőleg közegészségügyi szempontok figyelembevételével a sportrendezvény megtartása nem biztonságos, vagy kizárólag a fenti korlátozásokkal tartható meg. Versenyző tudomásul veszi továbbá, hogy a MOKSZ nem tarthatja meg a sportrendezvényt, amennyiben ezt jogszabály közegészségügyi, illetőleg egyéb okból megtiltja. Amennyiben a sportrendezvény a jelen pontban meghatározott közegészségügyi okokból, illetőleg jogszabályi tilalomból fakadóan nem kerül megtartásra, úgy MOKSZ nem vonható felelősségre a sportrendezvény elmaradásából fakadó károkért, a MOKSZ-szal szemben semmilyen igény nem támaszható. MOKSZ a sportrendezvény jelen pont szerinti elmaradása esetén nem köteles a sportrendezvény megtartására új időpontot kijelölni. Versenyző tudomásul veszi, hogy a sportrendezvény elmaradása esetén sem jogosult a verseny nevezési díját visszaigényelni, tekintettel arra, hogy a MOKSZ-nak az elmaradó rendezvénnyel kapcsolatban is jelentős költségei merülnek fel.

**MOKSZ Versenyigazgató Competitor’s Steward**

VÁRADI Orsolya BODA Csaba

H-1143 Budapest, Stefánia út 2. H-1143 Budapest, Stefánia út 2.

Tel: +36 1 252 2369 +36 70 682 0930

Fax: +36 1 251 2279 +36 20 932 6400

E-mail: [info@hunskate.hu](mailto:info@hunskate.hu) [bodacs49@gmail.com](mailto:bodacs49@gmail.com)

1. **A verseny célja:** a 2021-22. évi szezon olimpiai keretének kialakítása
2. **A verseny helyszíne:** Budapest, Gyakorló Jégcsarnok

A jégpálya szabványos 30x60 méteres, mobil pályavédelmi rendszerrel ellátva. A pálya hossza 111.12 m, az ISU szabályoknak megfelelő 8 m-es kanyarral. A versenyre 7 egyenlő hosszúságú pálya lesz kijelölve 70 cm-es eltolásokkal. A célvonal minden távon egységesen, ugyanazon a helyen lesz, a starthely 500 és 1500 m-en változik.

1. **A verseny időpontja:** 2021. szeptember 25-26.
2. **Versenyszabályok:**

A verseny lebonyolítása SEMI ALL FINAL rendszerű, a Nemzetközi Korcsolyázó Szövetség (ISU) 2021. évi Szabálykönyve szerint. Az első táv sorsolása az 1000m-es egyéni legjobb időeredmények alapján történik.

1. **A verseny résztvevői:**

* a versenyen csak érvényes versenyengedéllyel és sportorvosi igazolással rendelkező magyar állampolgárok indulhatnak
* a versenyen a jelenlegi Olimpiai Válogatott keret versenyzői és az Utánpótlás Válogatott Keretből az Utánpótlás Válogatott Edzők által kijelölt versenyzők vehetnek részt.

1. **Versenytávok**

EGYÉNI: nők 1000m 1500m 500m 1000m (spec.szuperdöntő)

férfiak 1000m 1500m 500m 1000m (spec.szuperdöntő)

* a versenybírókat a Bíróbizottság jelöli ki

1. **Nevezés:**

* a versenyre nevezés nincs, az olimpiai és junior keretek edzői jelölik határozzák meg az indulók körét

1. **Felszerelés:** a felszerelések az ISU szabálykönyv 291. § 1. pontjának megfelelően; a pályára lépés előtt a Heat Box-ban ellenőrzésre kerülnek. Kötelező felszerelés:

* vágásbiztos ruha
* speciális rövidpályás gyorskorcsolya lekerekített pengével
* fejvédő
* vágásbiztos kesztyű
* külön nyakvédő (minden esetben kötelező)
* lábszárvédő
* egységes egyesületi futóruha, egyesületi melegítő (válogatott futóruhában versenyzés nem engedélyezett)

1. **Helyezések eldöntése:** a helyezési sorrendek eldöntése az egyéni távok döntőiben szerzett döntőpontok összesítése alapján történik. (34 – 21 – 13 - 8 – 5 – 3 – 2 -1). A végeredmény számítás az ISU 2021. évi Szabálykönyv 295.§ 5. pontja alapján történik. A 3.táv után holtverseny esetén a 3 távos versenyek szabályai alapján van döntés a holtversenyben álló sportolók között. A Szuperdöntő lebonyolítása után kialakult holtverseny esetén a Szuperdöntőben elért jobb eredményt elérő sportoló kerül előrébb a rangsorban.
2. **Egyéb költségek:** a szállás és étkezési költségeket minden résztvevő egyénileg szervezi és viseli.
3. **Egyéb rendelkezések:**

* a versenyen mindenki saját felelősségére és biztosítására vesz részt, az esetleges balesetekért, sérülésekért a verseny rendezője semmiféle felelősséget nem vállal
* a nevezéssel együtt versenyző tudomásul veszi és hozzájárul ahhoz, hogy róla kép- és hangfelvétel készüljön, az elkészített felvételt a MOKSZ felhasználja, amely megjelenhet a versenyről szóló, média számára készített anyagokban,
* a nevezéssel együtt versenyző kifejezetten hozzájárul a nevezéshez szükséges személyes adatainak MOKSZ által történő kezeléséhez. Az adatkezelés célja a versenyrendszerben történő regisztráció, a versenyen elért eredmények adminisztrálása. A nevezéssel megadott adatokat a MOKSZ kezeli a hatályos jogszabályokkal, így különösen a GDPR rendelkezéseivel összhangban, az adatokat a hivatali szervek részére továbbíthatja, az adattovábbítás célja az elért eredmények igazolása, statisztikai adatszolgáltatás. MOKSZ adatfeldolgozót nem vesz igénybe.
* a versenyen a szervező egészségügyi ellátást (esetkocsi) biztosít

1. **Tervezett program / időrend:**

|  |  |  |
| --- | --- | --- |
| nap | esemény | időpont |
| 2021. szeptember 25. szombat | bemelegítés | 10:00 – 10:20 |
| verseny | 10:35 – 14:35 |
| 2021. szeptember 26. vasárnap | bemelegítés | 10:00 – 10:20 |
| verseny | 10:35 – 13:00 |

Budapest, 2021. szeptember 22.



Kósa Lajos Váradi Orsolya

MOKSZ Elnök MOKSZ Ügyvezető Igazgató